જો ભારતની લોકશાહીના આરોગ્યનો નિર્ણય જે ચૂંટણી થાય તેની સાથે નિયમિતતા, ઔચિત્ય અને સ્વતંત્રતા જોડીને કરવામાં આવે તો એવું જ ફલીત થાય લોકશાહીનું આરોગ્ય કથળેલું છે. વળી જો કોઈ ચૂંટણી પછીના નાટ્યાત્મક ફેરફારોને આધારે નિર્ણય કરે તો નિર્ણય નાટ્યાત્મક રીતે બદલાય છે. ખાસ કરીને છેલ્લા વર્ષમાં પરિણામ અને સરકાર કોણ બનાવે છે તેની વચ્ચે ખાસ મેળ પડતો નથી. ગોવા, મણિપુર અને મેઘાલયમાં આવું જ બન્યુ છે. અને હવે કર્ણાટક વિધાનસભા ચૂંટણીઓએ આપણને ભારતની બંધારણીય લોકશાહીનું સાચું સ્વરૂપ બતાવ્યું છે.